ኣብ ኤርትራ ክሳብ እዛ ዕለት 69 ተመርሚሮም ካብዚኦም 39 ብኮሮናቫይረስ ዝተለኸፉ ምኻኖም ክረጋገጽን እንከሎ 26 ድማ ምሉእ ንምሉእ ሓውዮም ነናብ ቤቶም ተፋንዮም ኢልካ ክዝረብ ይከኣል'ዩ። እቶም ኣብ ሕክምና ዝርከቡ 20 ሕሙማት ኮሮናቫይረስ ሕክምናዊ ናብዮት ይግበረሎም ከምዘሎ እዩ ካብ ሚኒስትሪ ጥዕና ኤርትራ ዝተውሃበ ሓበሬታ ዘብርህ። ላዕለዋይ ሓይሊ ዕማም ምክልኻል ኮሮናቫይረስ፡ ነቲ ካብ 2 ሚያዝያ 2020 ጀሚሩ ተግባራዊ ዝኾነ ዕጽዋ ንዘይተፈለጠ ምዓልቲ ንምንዋሕ 22 ሚያዝያ 2020 ኣብ ዘውጸኦ መግለጺ ናብ ኤርትራ፡ ብኣየር፡ ብባሕርን መሬታዊ ዶባትን ዝተመለሱ ገያሾን ምስኦም ቀረባ ምትእስሳር ዝነበሮም ብጠቕላላ ኣብ ኩሉ ዞባታት 1660 ሰባት ን21 መዓልታት ከምዝተወሸቡ ይሕብር። ካብዚኦም ክንደይ ተመረሚሮም፡ ክንደይ ምልክታት ኣየርኣዩም ዝገልጽ ዝርዝራዊ ሓበሬታ ኣየቐመጠን። ምንጪ ስእሊ, Getty Images ኣብ ኤርትራ ምስ ኮሮናቫይረስ ዝተሓሓዛ ዕለታት 21 መጋቢት 2020 1 ወዲ 39 ዓመት ብኮሮናቫይረስ ከምዝተለኸፈ ተረጋጊጹ (እዚ ኣብታ ሃገር ናይ መጀመርታ ኮይኑ ተመዝጊቡ)። 25 መጋቢት 2020 3 ጾትኦምን ዕድሚኦምን ዘይተሓበረ ኮሮናቫይረስ ከምዝተረኸቦም ተገሊጹ (ጠቅላላ ብዝሒ ብኮሮና ዝተለኸፉ 4) ካብን ናብን እታ ሃገር ዝግበር በረራታት ደው ክብል ተኣዊጁ 26 መጋቢት 2020 2 ጸቶኦምን ዕድሚኦምን ዘይተሓበረ ኮሮናቫይረስ ከምዝተረኸቦም ተገሊጹ (ጠቅላላ ብዝሒ ብኮሮና ዝተለኸፉ 6) ኩለን ትካላት ትምህርቲ ካብ መዋእለ ህጻናት ክሳብ ኮሌጃት ካብ 27 መጋቢት ጀሚረን ተዓጽየን። ኣብ ኩለን ከተማታት ህዝባዊ መጓዓዝያ ዝህባ ኣውቶቡሳት፡ ሚኒባሳትን ታክስታትን ካብ 27 መጋቢት ደው ኢለን። ካብ ዞባ ናብ ዞባ ካብ ከተማ ናብ ከተማ ከምኡ'ውን ካብን ናብን ከተማ ገጠር ኣገልግሎት ዝሃባ ኣውቶቡሳት ብተመሳሳሊ ደው ኢለን። 29 መጋቢት 2020 6 (5 ደቂ ተባዕትዮ ሓንቲ ጓል ኣንስተይቲ ዕድሚኦም ካብ 32-60 ) ብኮሮናቫይረስ ከምዝተለኸፉ ተገሊጹ (ጠቅላላ ብዝሒ ብኮሮና ዝተለኸፉ 12) 30 መጋቢት 2020 3 (2 ደቂ ተባዕትዮ ሓንቲ ጓል ኣንስተይቲ ዕድሚኦም ካብ 45-60) ብኮሮናቫይረስ ከምዝተለኸፉ ተገሊጹ (ጠቅላላ ብዝሒ ብኮሮና ዝተለኸፉ 15) ምኒስትሪ ጥዕና ኤርትራ ከም መቐጸልታ ናይቲ ኣሕሊፍዎ ዝነበረ ምዕጻው ኣብያተ ትምህርትን ምቁራጽ ህዝባዊ መጓዓዝያን ዝርከቦ መምርሒታት እዚ ዝስዕብ ዝርከቦ ተወስኸቲ ኣዋጃት ኣሕሊፉ። ካብ 31 መጋቢት ተግባራዊ ዝኸውን ኩለን ባራት፡ ኣብያተ መግቢ እንዳ ሻህታትን ንዝቕጽል 14 መዓልታት ክዕጸዋን፡ ሰራሕተኛታት እዘን ትካላት ካብ ስራሕ ከይስጎጉን ዶሞዞም ብወነንቲ እዘን ትካላት ክኽፈሉ። ከም ኣብያተ መድሃኒት፡ ባንክታት ግሮሶሪታትን ክፉታት ኮይነን ክጸንሓ። ክፍሊታት ኤለትሪክ ማይን ተሌፎንን ንካልእ ግዜ ክሰጋገር ዝብል ይርከቦ። 01 ሚያዝያ 2020 3 (ሓደ ወዲ 32 ዓመት፡ ጓል 52 ዓመት ከምኡ'ውን ጓል 13 ዓመት) ብኮሮናቫይረስ ከምዝተለኸፉ ተገሊጹ ( ጠቅላላ ብዝሒ ብኮሮና ዝተለኸፉ 18) ኤርትራ ምሉእ ዕጽዋ ኣዊጃ፥ እቲ ብላዕለዋይ ሓይሊ ዕማም ምክልኻል ለበዳ ኮሮናቫይረስ ዝወጽአ ኣዋጅ ኸኣ እዚ ዝስዕብ ይርከቦ ኩሉ ሰብ፣ ኣብ ቤቱ ኮፍ ክብል ይግደድ። እዚ፣ ነቶም ክውንዘፍ ኣብ ዘይክእል ልምዓታውን ኣገልግሎታውን ድሕነታውን ዕማማት ዝጽመዱ ኣይምልከትን። ካብ ነብስ-ወከፍ ስድራ-ቤት፣ መዓልታዊ መግቢ ንምግዛእ፣ ወይ ንህጹጽ ሕክምናዊ ኣገልግሎት፣ እንተበዝሐ ክልተ ሰባት፣ ሓንሳብ ንመዓልቲ ክወጹ ይፍቀደሎም። ኩሉ ንግዳዊ ትካላት ዕጹው ኮይኑ ክጸንሕ'ዩ። ብተመሳሳሊ፣ ኣብ ዝተፈላለየ ከባቢታት እታ ሃገር ዝርከብ ሰሙናዊ ዕዳጋታት ደው ኢሉ ክጸንሕ'ዩ። ምስ ቀረብን ምምስራሕ መግብን ዝተኣሳሰሩ ትካላት (ድኳናት፣ ፎርኖታት፣ ዕዳጋታት እኽልን ኣሕምልትን ፍረታትን) ከምኡ'ውን ፋርማሲታትን ባንክታትን ግን ኣገልግሎት ምሃብ ክቕጽላ። ። ኩሉ ትካላት መንግስቲ፣ ካብ ኣገዳሲን ክውንዘፍ ዘይክእልን ልምዓታዊ፣ ኣገልግሎታውን ድሕነታውን መደባት ወጻኢ፣ ዝውቱር ስርሑን ዝህቦ ካልእ ኣገልግሎታትን ደው ከብል። ዝበዝሑ ሰራሕተኛታት መንግስቲ፣ ኣብ ቤቶም ይጸንሑ። ኣብ ገጠር ኣብ ማሕረስን ምፍራይ ጥሪትን ካልእ ኣገዳሲ ልምዓታዊ ስራሕን ዝተዋፈሩ ዜጋታት፣ ስርሖም ክቕጽሉ'ዮም ዝብልን ካልእን የጠቓልል። 02 ሚያዝያ 2020 4 (3 ደቂ ኣንስትዮን 1 ወዲ ተባዕታይን) ኮሮናቫይረስ ከምዝተረኽቦም ተሓቢሩ (ጠቅላላ ብዝሒ ብኮሮና ዝተለኸፉ 22) 04 ሚያዝያ 2020 7 (5 ደቂ ኣንስትዮን 2 ደቂ ተባዕትዮ ዕድሚኦም 21-69 ) ኮሮናቫይረስ ከምዝተረኽቦም ተሓቢሩ (ጠቅላላ ብዝሒ ብኮሮና ዝተለኸፉ 29) 06 ሚያዝያ 2020 2 (ወዲ 35 ዓመትን ጓል 61 ዓመትን) ኮሮናቫይረስ ከምዝተረኽቦም ተሓቢሩ (ጠቅላላ ብዝሒ ብኮሮና ዝተለኸፉ 31) እዚ ናይዞም ክልተ ሰባት ውጽኢት ኣብ 14 ሰባት ድሕሪ ዝተገበር መርመራ ዝተረኽበ ምዃኑ እቲ ካብ ሚኒስትሪ ጥዕና ዝወጽአ ምልክታ ይሕብር። 08 ሚያዝያ 2020 2 (ወዲ 30 ዓመትን ጓል 62 ዓመትን) ኮሮናቫይረስ ከምዝተረኽቦም ተሓቢሩ ( ጠቅላላ ብዝሒ ብኮሮና ዝተለኸፉ 33) እዚ ናይዞም ክልተ ሰባት ውጽኢት ኣብ 20 ሰባት ድሕሪ ዝተገበር መርመራ ዝተረኽበ ምዃኑ እቲ ካብ ሚኒስትሪ ጥዕና ዝወጽአ ምልክታ ይሕብር። 10 ሚያዝያ 2020 1 ወዲ 72 ዓመት ብኮሮናቫይረስ ከምዝተለኸፈ ተሓቢሩ (ጠቅላላ ብዝሒ ብኮሮና ዝተለኸፉ 34) 14 ሚያዝያ 2020 1 ወዲ 25 ዓመት ብኮሮናቫይረስ ከምዝተለኸፈ ተሓቢሩ (ጠቅላላ ብዝሒ ብኮሮና ዝተለኸፉ 35) 18 ሚያዝያ 2020 4 (3 ደቂ ኣንስትዮን 1 ወዲ ተባዕታይን ዕድሚጾም ካብ 22 ክሳብ 50) ብኮሮናቫይረስ ከምዝተለኸፉ ተገሊጹ (ጠቅላላ ብዝሒ ብኮሮና ዝተለኸፉ 39) 3 ካብቶማ ኣብ ሕክምና ናብዮት ክግበረሎም ዝጸንሕ ምሉእ ንምሉእ ሓውዮም ነናብ ቤቶም ተፋንዮም። ኤርትራ ካብ'ዛ ዕለት (18 ሚያዝያ 2020) ክሳብ ሎሚ ሓደሽቲ ብኮሮናቫይረስ ዝተለኸፉ የብላን። 21 ሚያዝያ 2020 3 ካብቶማ ኣብ ሕክምና ናብዮት ክግበረሎም ዝጸንሕ ምሉእ ንምሉእ ሓውዮም ነናብ ቤቶም ተፋንዮም (ጠቅላላ ብዝሒ ዝሓወዩ 6) 22 ሚያዝያ 2020 እቲ ካብ 02 ሚያዝያ ጀሚሩ ን21 መዓልታት ተግባራዊ ክኸውን ዝተኣወጀ ዕጽዋ ንዘይተወሰነ መዓልታት ከምዘናወሖ ላዕለዋይ ሓይሊ ዕማም ምክልኻል ለበዳ ኮሮናቫይረስ ኣፍሊጡ። 23 ሚያዝያ 2020 5 ካብቶማ ኣብ ሕክምና ናብዮት ክግበረሎም ዝጸንሕ ምሉእ ንምሉእ ሓውዮም ነናብ ቤቶም ተፋንዮም (ጠቅላላ ብዝሒ ዝሓወዩ 11) 25 ሚያዝያ 2020 2 ካብቶም ኣብ ሕክምና ናብዮት ክግበረሎም ዝጸንሕ ምሉእ ንምሉእ ሓውዮም ነናብ ቤቶም ተፋንዮም (ጠቅላላ ብዝሒ ዝሓወዩ 13)። 28 ሚያዝያ 2020 6 ካብቶም ኣብ ሕክምና ናብዮት ክግበረሎም ዝጸንሕ ምሉእ ንምሉእ ሓውዮም ነናብ ቤቶም ተፋንዮም (ጠቅላላ ብዝሒ ዝሓወዩ 19)። 30 ሚያዝያ 2020 7 ካብቶም ኣብ ሕክምና ናብዮት ክግበረሎም ዝጸንሕ ምሉእ ንምሉእ ሓውዮም ነናብ ቤቶም ተፋንዮም (ጠቅላላ ብዝሒ ዝሓወዩ 26) ምንጪ ስእሊ, Getty Images ሕቶ ድጎማ!
